CELEX: C2007/056/12
Language: ro
Date: 2007-03-10 00:00:00
Title: Cauza C-332/05: Hotărârea Curții (camera a doua) din data de 18 ianuarie 2007 (cerere având ca obiect pronunțarea unei hotărâri preliminare introdusă de către Bundessozialgericht — Germania) — Aldo Celozzi/Innungskrankenkasse Baden — Württemberg (Libera circulație a lucrătorilor — Calculul cuantumului indemnizației zilnice de boală în funcție de venitul net, el însuși stabilit de clasa de impozitare — Înscrierea din oficiu într-o clasă de impozitare defavorabilă a lucrătorului migrant al cărui soț are reședința în alt stat membru — Modificarea clasei de impozitare numai la cererea lucrătorului migrant — Neluarea în considerare a modificării ulterioare a clasei de impozitare, motivată de situația familială a lucrătorului — Principiul egalității de tratament — Încălcare)

10.3.2007   
            
            
               RO
            
            
               Jurnalul Oficial al Uniunii Europene
            
            
               C 56/8
            
         Hotărârea Curții (camera a doua) din data de 18 ianuarie 2007 (cerere având ca obiect pronunțarea unei hotărâri preliminare introdusă de către Bundessozialgericht — Germania) — Aldo Celozzi/Innungskrankenkasse Baden — Württemberg
   (Cauza C-332/05) (1)
   
   (Libera circulație a lucrătorilor - Calculul cuantumului indemnizației zilnice de boală în funcție de venitul net, el însuși stabilit de clasa de impozitare - Înscrierea din oficiu într-o clasă de impozitare defavorabilă a lucrătorului migrant al cărui soț are reședința în alt stat membru - Modificarea clasei de impozitare numai la cererea lucrătorului migrant - Neluarea în considerare a modificării ulterioare a clasei de impozitare, motivată de situația familială a lucrătorului - Principiul egalității de tratament - Încălcare)
   (2007/C 56/12)
   Limba de procedură: germană
   Instanța de trimitere
   Bundessozialgericht
   Părțile din acțiunea principală
   
      Reclamant: Aldo Celozzi
   
      Pârâtă: Innungskrankenkasse Baden — Württemberg
   Obiectul
   Cerere având ca obiect pronunțarea unei hotărâri preliminare — Bundessozialgericht — Interpretarea articolului 39 din Tratatul CE, a articolelor 3 alineatul (1) și 23 alineatul (3) din Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și familiile acestora care se deplasează în cadrul Comunității (JO L 149, p. 2), precum și a articolului 7 alineatul (2) din Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (JO L 257, p. 2) — Legislație națională în materia securității sociale — Calculul cuantumului indemnizației zilnice de boală în funcție de venitul net, el însuși stabilit de clasa de impozitare — Refuz de a lua în considerare retroactiv o modificare a clasei de impozitare care rezultă din luarea în considerare a situației familiale a lucrătorului migrant al cărui soț are reședința în alt stat membru
   Dispozitivul
   Articolul 3 alineatul (1) din Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați și cu familiile acestora care se deplasează în cadrul Comunității, în versiunea sa modificată și actualizată de Regulamentul (CE) nr. 118/97 al Consiliului din 2 decembrie 1996, se opune aplicării unui regim de indemnizații zilnice de boală pus în practică de către un stat membru, precum cel în discuție în cauza principală:
   
               —
            
            
               în temeiul căruia lucrătorul migrant al cărui soț are reședința în alt stat membru, este înscris din oficiu într-o clasă de impozitare mai puțin favorabilă decât cea de care beneficiază un lucrător național, al cărui soț rezidă în statul membru respectiv și nu exercită nicio activitate remunerată; și
            
         
               —
            
            
               care nu permite să se țină cont retroactiv, în ceea ce privește cuantumul indemnizației respective, care este calculat în funcție de venitul net, el însuși stabilit de clasa de impozitare, de o rectificare ulterioară a acesteia, în urma unei cereri exprese a lucrătorului migrant, întemeiate pe situația sa familială reală.
            
         
      (1)  JO C 281, 12.11.2005.